Badaƙalar gidan N700,000,000: Sheikh Gumi ya caccaki mai alfarma Sarkin Musulmi | ArewaBlog.Com
By Haarun Lawan	 On Aug 4, 2017
– Sheikh Ahmad Abubakar Mahmud Gumi ya soki lamirin siyan ma Sultan gidan N700m
– Shehin Malamin yace irin wannan son duniyar ke jefa mu cikin bala’i
Fitaccen malamin addinin Musulunci, Sheikh Ahmad Gumi ya bayyana kaduwarsa gami da bacin rai dangane da labarin da ake watsawa na cewa za’a siyan ma mai alfarma sarkin Musulmi gidan naira miliyan 700.
Gumi ya bayyana damuwarsa a shafin Facebook, inda yace: “Yunwar mu na jin dadin duniya ne ke kashe mu, yake hallakar da miliyoyin yan kasar mu, ace duk da matsalar rashin biyan albashin ma’aikata, rashin aikin yi, amma za’a siyan ma wani gidan hutawa na naira miliyan 700.
“Ire iren wannan abubuwan ne ke sanya matasan mu gogoriyin zaman shuwagabannin, kuma hakan ne ke jefa matasan mu zuwa ga rungumar ta’addanci.” Inji Gumi.
Arewablog.com ta ruwaito Gumi yana fadin “Naso in yi shiru kamar yadda na saba yi a baya tun lokacin dana fahimci tsananin munafuncin dake damun mu yan Najeriya. Allah yace “Yak u wandanda kuka yi imani, meyasa kuke fadin ba kwa aikatawa? Ya kai laifi a wajen Allah ku dinga fadin abinda ba kwa aikatawa. Q 61/2-3.”
Gumi ya kara da fadin rashin adalcin shugabannin ne ya janyo mana bala’o’i daban daban da muke fama dasu a kasar nan.
Daga karshe Gumi yace, shi yana ganin kamata yayi a dinga yaki da ta’addanci a boye da kuma gaskiya tare a bada muhimmanci ga yafiya da neman hadin kan kasa don samun nasarar yakin.
Aisha Buhari ta dawo daga birnin Landan, ta ziyarci Owerri
Rashin lafiyan Buhari: Abun da Allah ya sanar dani game da shugaban kasa – Fasto Kasali